Det er selvfølgelig tragisk at fregatten «Helge Ingstad» sank to dager etter kollisjonen med tankskipet TS «Sola». Da sank også fire milliarder kroner i havet.Med skroget under vann kan man trolig glemme å bruke (starte opp igjen) alt som har med strøm, elektronikk, data, våpensystemer, hjelpemotorer og motorer igjen. Alt må skrotes og man sitter igjen med skrog som sannsynligvis er mer eller mindre deformert.Vi snakker om et totalt havari.Kollisjonen vil bli gransket av en intern gruppe fra Sjøforsvaret, av Politiet (mulige straffbare forhold) og av Havarikommisjonen. Det ser ut som det bør være, men det er absurd at Havarikommisjonen ikke vil avgi sin rapport før om et år. Den pleier å bruke et år, og vil gjøre det i denne saken også, sies det.Basert på lydlogger, kartposisjoner og avhør av mannskap på begge skip, burde dette være en undersøkelse som kunne vært avsluttet på noen uker.Vi vet i dag at tankskipet gjorde som det skulle gjøres. Da det fikk kontakt med «Helge Ingstad», kom beskjeden krystallklart: «Ta styrbord med en gang.» Svaret fra fregatten var «da kommer vi for nærme blokkene».Tankskipet gav seg ikke. Raskt kom beskjeden «Helge Ingstad, du må gjøre noe. Du begynner å nærme deg veldig». Så nok en melding «Helge Ingstad! Drei!» Og til slutt fra Sjøtrafikksentralen Fedje VTS: «Det blir en kollisjon her da.»KNM «Helge Ingstad» skulle ha falt av (dreid) til styrebord. Enhver med båtførerprøven vet dette. To skip eller båter som har kurs rett mot hverandre skal falle av (vike unna) til styrbord. Hva de drev med på broen på fregatten kan vi bare lure på. Og vi vil ikke vente ett år for å få svaret.Det er uklart hvilken rolle Sjøtrafikksentralen på Fidje spilte. Fedje VTS visste at fregatten var i deres område, og Fedje VTS må ha hatt kjennskap til tankskipet som skulle nordover.Men uansett los (om bord på TS «Sola») og Fedje VTS, så er det sjefen på broen som har ansvaret.Under fart skal det på en fregatt være minst fem personer på broen, og vaktsjef må være utdannet navigatør ved Sjøkrigsskolen.Da det smalt 04.01 lå skipssjefen og sov.De fem på broen må ha vært i en form for sovende tilstand, for hvordan skal man ellers forklare at ingen reagerte som de skulle, da de skjønte at «Helge Ingstad» lå på kollisjonskurs med TS «Sola». Styrbord er den eneste veien ut fordi man antar (skal anta) at motgående skip også dreier styrbord. Fokus har de første dagene vært på at ingen døde eller ble alvorlig skadet ved sammenstøtet.Slik skal det også være, men når fire milliarder kroner er tapt, må også noen gå planken.Hør også: - Saken er nesten på grensen til komisk